মেলবোর্নে শুধুই মহেন্দ্র সিংহ ধোনি। ম্যাচ জেতানো ইনিংস খেললেন তিনি। অস্ট্রেলিয়ার মাটিতে নজির গড়লেন। ভারত প্রথম বার অস্ট্রেলিয়ার মাটিতে ওয়ানডে সিরিজ জিতল। অথচ এত কিছুই হতো না আজ। অস্ট্রেলিয়ার ক্রিকেটাররা যদি তখন আপিল করতেন, তাহলে হয়তো ধোনি অনেক আগেই ফিরে যেতেন প্যাভিলিয়নে। সেক্ষেত্রে ভারতের পক্ষেও ম্যাচ জেতা কঠিন হয়ে যেত। 
ইনিংসের শুরুতেই ধোনির ক্যাচ ছাড়েন গ্লেন ম্যাক্সওয়েল। তার পরে অবশ্য নিজেকে সামলে নেন ধোনি। কিন্তু পিটার সিডলকে চালাতে গিয়েছিলেন ধোনি। উইকেটকিপার তা তালুবন্দিও করেছিলেন। সিডল আপিল করেননি। উইকেটকিপারও আবেদন করেননি। অনেক পরে ম্যাক্সওয়েল আপিল করেছিলেন বটে। কিন্তু ততক্ষণে অনেক দেরি হয়ে গিয়েছে। তখন ১২৭ বলে ভারতের জেতার জন্য দরকার ছিল ১২২ রান। 
অজিরা সেভাবে আবেদন কেন করলেন না, তা রহস্যই। টিভি ক্যামেরায় দেখা গিয়েছে, সিডলের ডেলিভারি ধোনির ব্যাট ছুঁয়েছিল। স্নিকোমিটারেও দেখা গিয়েছে ব্যাট ও বলের সংযোগ হয়েছিল। কিন্তু বোলার থেকে শুরু করে অস্ট্রেলিয়ান ফিল্ডাররা আবেদন না করায় আম্পায়ারও কর্ণপাত করেননি। ফলে ধোনি বেঁচে যান। আর ধোনি বেঁচে যাওয়ায় ভারতও জিতে নেয় সিরিজ। 
 

Not much of an appeal from the Aussies, but it looks like Dhoni has edged that! Not out... #CloseMatters#AUSvIND | @GilletteAU pic.twitter.com/6iOl7tfrGD
— cricket.com.au (@cricketcomau) January 18, 2019